Jou Nalatenskap – The Gideons South Africa
Wat beteken dit om jou nalatenskap by te dra?
Verander lewens as u 'n erflating in u testament aan The Gideons Internasionaall in Suid-Afrika oorlaat, maak ons 'n begunstigde in u versekeringspolisse of beleggings of voeg 'n kodisil by u testament.
Wat behels die bydra van my nalatenskap?
Selfs wanneer jy jou opdrag hier op aarde voltooi het, kan jy steeds 'n blywende verandering in mense se lewens verseker deur gebruik te maak van die Nalatenskapprogram en wel op een van die volgende wyses:
'n Bemaking in jou testament aan Die Gideons Internasionaal in Suid Afrika
Deur Die Gideons Internasionaal in Suid Afrika 'n begunstigde in jou versekeringspolisse en/of beleggings te maak.
Die byvoeging van 'n kodisil tot jou testament.
Waarom is my nalatenskap so belangrik?
Daar ís 'n doel vir jou bestaan hier op aarde: Om vir iemand iets te beteken en 'n impak op sy of haar lewe te hê. 'n Ware nalatenskap verryk mense se lewens. Dis nie 'n groot gebou, 'n erfporsie, sukses of prestasie nie. Dink bietjie na oor die volgende beeld: Hoeveel pitte is in 'n peer? So vier tot agt, soms 'n bietjie meer. MAAR, hoeveel pere is in 'n pit? Wanneer ons 'n peer-pit plant en die boom word groot sal dit duisende pere dra wat elk ook weer duisende pitte het. Hierdie pitte het weer duisende bome tot gevolg wat miljoene pere dra. Hoeveel pere is in 'n pit?